recursal/SuperWikiNEXT-32B huggingface dataset:
**சார்லஸ் வினோத்** (*Charles Vinoth*) என்பவர் ஒரு இந்திய மேடை மற்றும் திரைப்பட நடிகர் ஆவார். இவர் குறிப்பாக தமிழ்த் திரைப்படங்களில் துணை நடிகராக தோன்றியுள்ளார்.

தொழில்
------

கல்வியை முடித்த பின்னர், வினோத் ஒரு கப்பல் நிறுவனத்தில் வேலைப்பார்த்துவந்தார். கப்பல் நிறுவனத்தின் வேலையைவிட்டு வெளியேறிய சூழலில் வினோத் சென்னையில் வீதி நாடகம், மேடை நாடகங்களில் நடித்துவந்தார். தயாரிப்பு நிறுவனமான டாக்டர் ஷூ மேக்கரில் பணிபுரிந்தார். இதன் பிறகு வினோத் திரைத்துறையில் நுழைந்தார் பா. ரஞ்சித்தின் தொடர்ச்சியான இரண்டு படங்களில் நடித்து முன்னேற்றம் கண்டார். *மெட்ராஸ்* (2014) திரைப்படத்தில் எதிர்மறைப் பாத்திரத்தில் நடித்ததால் இவர் , சிறந்த எதிர்நாயகனுக்கான விஜய் விருதுக்கு பரிந்துரைக்கப்பட்டார், அதே நேரத்தில் *கபாலி* (2016) படத்தில் ரஜினிகாந்த் உடன் நடித்தார். ரஞ்சித் உடனான பணிகளில் இருந்து விலகி, வினோத் எதிர்மறையான கதாபாத்திரங்களான *மாசு என்கிற மாசிலாமணி* (2015) மற்றும் *எய்தவன்* (2017) ஆகிய *படங்களிலும் நடித்துள்ளார்* .

திரைப்படவியல்
-------------

* *மெட்ராஸ்* (2014)
* *மாசு என்கிற மாசிலாமணி* (2015)
* *கபாலி* (2016)
* *8 தோட்டாக்கள்* (2017)
* *எய்தவன்* (2017)
* *டிராஃபிக் ராமசாமி* (2018)
* *கோலமவு கோகிலா* (2018)

குறிப்புகள்
-----------

1. ↑  2DayCinema (22 October 2014). "Actor Charles Vinoth "Madras Movie Villain" Interview Part 1 www.2daycinema.com". 28 April 2017 அன்று பார்க்கப்பட்டது – YouTube வழியாக.
2. ↑  "Mundhirikkotte". *thehindu.com*. 28 April 2017 அன்று பார்க்கப்பட்டது.
3. ↑  "Life Online - Kalieaswari Srinivasan". *dailymirror.lk*. 4 மே 2017 அன்று மூலம் பரணிடப்பட்டது. 28 April 2017 அன்று பார்க்கப்பட்டது.
4. ↑  James, Anu. "'Kabali' movie review: Rajinikanth's emotional side sans usual mass avatar". *ibtimes.co.in*. 28 April 2017 அன்று பார்க்கப்பட்டது.
5. ↑  "8 Thottakkal Movie Review". *kalakkalcinema.com*. 25 ஏப்ரல் 2017 அன்று மூலம் பரணிடப்பட்டது. 28 April 2017 அன்று பார்க்கப்பட்டது.
கிடைச் சட்டத்தில் பாபியன் அம்பூச்சென்
ஓர் சட்டப் பிடிப்பு (முகப்பு காட்சி)
**கிடைச் சட்டம்** (Horizontal Bar) அல்லது **உத்தரம்**  (High Bar) ஆண் சீருடற்பயிற்சியாளர்களால் கலைநய சீருடற்பயிற்சிகளில் பயன்படுத்தப்படும் ஓர் கருவியாகும். இது வழைமையாக விளையாட்டுத் தரைக்கு மேலாகவும் இணையாகவும் கம்பிவடங்களாலும் வளையாத செங்குத்து தாங்கிகளாலும் நிலைநிறுத்தப்பட்டுள்ள ஓர் உருளைவடிவ மாழையாலான (பொதுவாக எஃகு) சட்டம் ஆகும். இதில் விளையாடுபவர்கள் தோல்பொருளாலான பிடிப்புகளைப் பயன்படுத்துவர். தற்போதைய உயர்நிலை போட்டிகளில் பெண்களின் சமநிலையில்லாச் சட்டங்கள் மற்றும் ஆண்களின் இணைச் சட்டங்கள் கருவிகளைப் போலவே சற்றே நெகிழ்வான கண்ணாடியிழைச் சட்டத்தை பயன்படுத்துகின்றனர்.

வெளி இணைப்புகள்
---------------

விக்கிமீடியா பொதுவகத்தில்,  
 ***Horizontal bar***   
என்பதின் ஊடகங்கள் உள்ளன. 

* The 2006 *Code of Points* பரணிடப்பட்டது 2007-09-27 at the வந்தவழி இயந்திரம்
* Apparatus description at the FIG website பரணிடப்பட்டது 2007-03-10 at the வந்தவழி இயந்திரம்

  


| * பா
* உ
* தொ
கலைநய சீருடற்பயிற்சிகள் |
| --- |
| மகளிர் கருவிகள் (ஒலிம்பிக் வரிசையில்) | 
* குதிரை தாவுதல்
* சமநிலையில்லாச் சட்டங்கள்
* சமநிலை விட்டம்
* தரை

 |
| ஆடவர் கருவிகள் (ஒலிம்பிக் வரிசையில்) | 
* தரை
* குதிரைக் கரடு
* நிலைத்த வளையங்கள்
* குதிரை தாவுதல்
* இணைச் சட்டங்கள் அல்லது பி-சட்டங்கள்
* கிடைச் சட்டம் அல்லது உத்தரம்

 |
| துணைக்கருவிகளும் சீருடைகளும் | 
* Braces
* Grips
* Mats
* Uniforms

 |
**அலோ செடார்**, மலேசியா, கெடா மாநிலத்தின் தலைநகரம் ஆகும். இது கோத்தா செடார் மாவட்டத்தில் இருக்கிறது. தொழில்துறை உற்பத்திப் பொருட்களின் பரிவர்த்தனை மையமாகவும், விவசாயப் பொருட்களின் ஏற்றுமதி மையமாகவும் விளங்குகிறது. கெடா சுல்தானின் அரண்மனையும் இங்குதான் உள்ளது. 

மலேசியாவில் மிகவும் பழமை வாய்ந்த நகரங்களில் இதுவும் ஒன்றாகும். இந்த நகரம் ஜோர்ஜ் டவுன்வில் இருந்து 93 கி.மீ. தொலைவில் இருக்கிறது. தாய்லாந்து எல்லையில் இருந்து 45 கி.மீ. தொலைவிலும் இருக்கிறது.

மலேசியாவின் இரு பிரதமர்கள் பிறந்த ஊர் எனும் பெருமையும் இந்த நகரத்திற்கு உண்டு. முதல் பிரதமர் துங்கு அப்துல் ரஹ்மான், நான்காவது பிரதமர் துன் டாக்டர் மகாதீர் முகமது இருவரும் இந்த நகரில்தான் பிறந்தனர். 2003 ஆம் ஆண்டு டிசம்பர் மாதம் 21ஆம் தேதி, இந்த நகரம் மாநகர் அந்தஸ்தைப் பெற்றது.

வரலாறு
------

கெடா மாநில சுல்தானகம் 1136ஆம் ஆண்டு உருவானதாக வரலாற்றில் சொல்லப்படுகிறது. இருப்பினும் அதற்கான சரியான சான்றுகள் கிடைக்கவில்லை. முறையான சுல்தானகம் 1735ஆம் ஆண்டு சுல்தான் முகமட் ஜீவா சைனல் அபிடின் முஷாம் ஷா என்பவரால் தோற்றுவிக்கப்பட்டது. 1770 ஆம் ஆண்டில் கெடா சுல்தானகம், சுமத்திராவின் பூகிஸ்காரர்களால் தாக்கப்பட்டது. பின்னர், 1821இல் சியாம்காரர்களால் தாக்கப்பட்டு பெரும் சேதமுற்றது.

மேற்கோள்கள்
-----------

1. ↑  The name Alor Setar was given when the area was opened as the state administrative centre more that 300 years ago.
[*தொடர்பிழந்த இணைப்பு*]

| * பா
* உ
* தொ
 மலேசிய மாநகரங்கள் |
| --- |
| 
* கங்கார்
* அலோர் ஸ்டார்
* ஜோர்ஜ் டவுன்
* ஈப்போ
* சா ஆலாம்
* கோலாலம்பூர்
* சிரம்பான்
* மலாக்கா நகரம்
* ஜொகூர் பாரு
* குவாந்தான்
* கோலா திரங்கானு
* கோத்தா பாரு
* கூச்சிங்
* கோத்தா கினபாலு

 |
அர்னால்ட் ஸ்வார்சுநேகர் ஒரு ஆஸ்திரிய-அமெரிக்கர் ஆவார். மேலும் இவர் ஒரு முன்னாள் தொழில்முறை உடற்கட்டு கலைஞரும் ஆவார். அதுதவிர இவர் விளம்பர மாடல், நடிகர், திரைப்பட இயக்குனர், மேலும் தொழிலதிபர், அரசியல்வாதி என பல பரிணாமங்களுக்கு சொந்தக்காரரும் ஆவார். மேலும் இவர் அமெரிக்காவின் கலிபோர்னியா மாகாணத்தின் 38ஆவது ஆளுநராக உள்ளார்.
அர்னால்ட் தனது உடற்கலை பயிற்சியினை தனது 15ஆவது வயதிலிருந்தே செய்து வந்தார். இவர் முதல் முறையாக உலக ஆணழகன் படத்தினை தனது 20ஆவது வயதில் வென்றார். மேலும் திரு.ஒலிம்பியா ஆணழகன் பட்டதை ஏழு முறை வென்றவரும் ஆவார். இவர் உடற்கட்டு கலையை பற்றி நிறைய நூல்களை எழுதியுள்ளார். இவர் ஹாலிவுட் திரைப்படங்களில் நடிக்க ஆரம்பித்த பிறகு புகளின் உச்சிக்கே சென்றார். இவரை "ஆஸ்ட்ரியன் ஓக்" என அழைத்தனர்.

ரிபப்ளிக் கட்சியின் சார்பில் தேர்தலி போட்டியிட்ட அர்னால்ட் அக்டோபர் 7,2003 ஆம் ஆண்டு முதல் முறையாக ஆளுநராக வெற்றி பெற்றார்.

சொந்த வாழ்க்கை
--------------

அர்னால்டும் அவரது மனைவி மரியா ஸ்ரிவர்-உம் 25 ஆண்டுகளாக இணை பிரியாத மணவாழ்க்கையில் உள்ளார்கள். இவர்களுக்கு நான்கு குழந்தைகள் உள்ளனர்.

ஆரம்பகால வாழ்க்கை
-----------------

ஸ்வார்சுநேகர் ஆஸ்திரியாவில் உள்ள தாள் என்கிற சிறிய ஊரில் பிறந்தவர். ஸ்வார்சுநேகர் ஆஸ்திரிய ராணுவத்தில் பணியாற்றி ஒரு வருடம் பணி நிறைவு செய்தவர். இவர் ராணுவத்தில் பணியாற்றிய பொழுது ஜூனியர்.திரு.ஐரோப்பா என்கிற ஆணழகன் பட்டதை வென்றவரும் ஆவார். அர்னால்ட் உலக ஆணழகன் போட்டியில் கலந்து கொள்வதற்காக முதல் முறையாக 1966 இல் லண்டன் நகருக்கு சென்றார். அப்பொழுது அவர் இரண்டாம் இடம் மட்டுமே பெற முடிந்தது. அந்த போட்டியில் நடுவராக இருந்த சார்லஸ் பென்னெட் என்பவர் அர்னால்டின் திறமைகளை கண்டு வியந்து அவராகவே அர்னால்டிற்கு பயிற்சி அளிக்க முன்வந்தார். அதன் பின்னர் அர்னால்டின் வெற்றிகளின் வாயிலாக படி படியாக முன்னேறி உச்சத்தினை அடைந்தார்.

அர்னால்ட் நடித்த படங்களில் சில
------------------------------

டோட்டல் ரீகால்,
ட்ரூ லைஸ்
பிரடேட்டர்
டெர்மினேட்டர் 1, 2, 3 
கமாண்டோ

மேலும் பார்க்க
--------------

* *டெர்மினேட்டர் 2:த ஜட்ச்மண்ட் டே*
கணிதத்தில் **சுருக்கவியலாப் பின்னம்** (*irreducible fraction*) என்பது அதன் பகுதியிலும் தொகுதியிலுமுள்ள முழு எண்களுக்கிடையே ’1’ அல்லது ’-1’ ஐத் தவிர வேறு பொதுக்காரணிகளற்ற பின்னமாகும். அதாவது சுருக்கவியலாப் பின்னத்தின் பகுதி, தொகுதிகளின் மீ. பொ. வ 1 ஆக இருக்கும்.

{\displaystyle {\frac {a}{b}}} ஒரு சுருக்கவியலாப் பின்னம் எனில்:
{\displaystyle gcd(a,b)=1}
சுருக்கவியாலாப் பின்னம், *எளிய பின்னம்* அல்லது *சுருக்கிய பின்னம்* (*reduced fraction*) எனவும் அழைக்கப்படும்.

எடுத்துக்காட்டுகள்:

{\displaystyle {\frac {1}{2}},{\frac {2}{3}},{\frac {113}{131}}} ஆகியவை சுருக்கவியலாப் பின்னங்கள்.
மாறாக, {\displaystyle {\frac {2}{6}}} ஒரு சுருக்கவியலாப் பின்னம் அல்ல. இதன் தொகுதி, பகுதிகளான 2, 6 ஆகிய எண்களுக்குப் பொதுக்காரணியாக 2 உள்ளதால் இப் பின்னத்தை மேலும் சுருக்கி இதற்குச் சமமான பின்னத்தைப் சுருக்கவியலா வடிவில் பெறலாம்:

{\displaystyle {\frac {2}{6}}={\frac {1}{3}}}
சுருக்கவியலாப் பின்னத்தைப் பின்வருமாறும் வரையறுக்கலாம்:
*a*, *b* முழுஎண்கள் எனில், |*c*| < |*a*| or |*d*| < |*b*| என்றவாறு *a*⁄*b* க்குச் சமமான மற்றொரு பின்னம் *c*⁄*d* இல்லாமல் இருந்தால், இருந்தால் மட்டுமே *a*⁄*b* ஒரு சுருக்கவியலாப் பின்னமாகும். (இதில் |*a*| என்பது *a* இன் தனி மதிப்பு).

சுருக்கவியலா பின்னமாக்கல்
-------------------------

சுருக்கக் கூடிய பின்னங்களின் பகுதியையும் தொகுதியையும் அப்பகுதி, தொகுதிகளின் பொதுக் காரணிகளால் படிப்படியாக வகுப்பதன் மூலமாகவோ அல்லது நேரிடையாக அவற்றின் மீப்பெரு பொது வகுஎண்ணால் வகுத்தோ, அப்பின்னத்தின் சுருக்கவியலா வடிவினைக் கொண்ட சமபின்னத்தைக் காணலாம்.

### எடுத்துக்காட்டுகள்

{\displaystyle {\frac {120}{90}}={\frac {12}{9}}={\frac {4}{3}}\,.}
இதில் முதலில் 120, 90 இரண்டும் அவற்றின் பொது வகுஎண்ணான 10 ஆல் வகுக்கப்பட்டுள்ளன. அடுத்து 12, 9 ஆகிய இரண்டும் அவற்றின் பொது வகுஎண்ணான மூன்றால் வகுக்கப்பட்டுள்ளன. இதனால் இறுதில் கிடைக்கும் சமபின்னம் 4/3 சுருக்கவியலாப் பின்னமாக உள்ளது. (4, 3 க்கு எண் ஒன்றைத் தவிர பொதுவகு எண்கள் வேறெதுவும் இல்லை)

இதற்குப் பதிலாக நேரிடையாக, 120, 90 ஆகிய இரு எண்களையும் அவற்றின் மீபொவ 30 ஆல் வகுத்தும் 4/3 ஐப் பெறலாம்.

{\displaystyle {\frac {120}{90}}={\frac {4}{3}}\,.}

மேற்கோள்கள்
-----------

* Weisstein, Eric W. "Reduced Fraction", *MathWorld*.
**இலக்கண விளக்கச் சூறாவளி** என்பது இலக்கண விளக்கம் என்னும் இலக்கண நூலுக்கு மறுப்பாக வெளிவந்த நூல் ஆகும். 18 ஆம் நூற்றாண்டில் வாழ்ந்தவரும், வடமொழி, தமிழ் இரண்டிலும் நிரம்பிய புலமை வாய்ந்தவர் என மதிக்கப்படுபவருமான சிவஞான முனிவர் இதனை இயற்றினார். **இலக்கண விளக்கத்தில் காணப்பட்ட குறைகளைக் கண்டிப்பதே இந்நூலின் நோக்கம்** ஆகும். இலக்கண விளக்கம் என்னும் விளக்கை அணைக்க வந்த சூறைக் காற்று என்னும் பொருளிலேயே இந்நூலுக்குப் பெயர் தரப்பட்டது.. இலக்கண விளக்கம் நூலைப் பதிப்பித்த சி. வை. தாமோதரம்பிள்ளை தமது பதிப்புரையில், இலக்கண விளக்கச் சூறாவளியை "அநியாய கண்டனம்" என்று கண்டித்துள்ளதுடன், அதை மறுத்தும் எழுதியுள்ளார்.

அமைப்பு
-------

இலக்கண விளக்கம் ஐந்திலக்கண நூலாயினும், அதற்கு மறுப்பாக எழுந்த இந்நூலில் எழுத்ததிகாரத்தையும், சொல்லதிகாரத்தையும் மட்டுமே ஆசிரியர் எடுத்தாண்டுள்ளார். பாயிரம் தொடர்பில் ஒரு மறுப்பும், எழுத்தாதிகாரம் தொடர்பில் 42 மறுப்புகளும், சொல்லதிகாரத்தில் 40 மறுப்புகளுமாக மொத்தம் 83 மறுப்புகள் இந்நூலில் உள்ளன. 

இந்நூல் சிவஞான முனிவரின் ஏனைய மறுப்பு நூல்களைப்போல் முழுமையானதாக அமையவில்லை என, "உரையாசிரியர்" என்னும் தமது நூலில் எடுத்துக்காட்டும் அரவிந்தன், "தொடக்கம் மட்டும் காட்டி மறுப்புரைகளையும் விரிவாகத் தராமல் ‘இவற்றைத் தொல்காப்பிய முதற்சூத்திர விருத்தியுள் காண்க’ என்று பல இடங்களில் கூறிவிடுகின்றார். எனவே, இம்மறுப்பு நூலைக் கற்போர், இலக்கண விளக்கம், தொல்காப்பிய முதற்சூத்திர விருத்தி ஆகிய இரண்டினையும் நன்கு பயின்றவராக இருத்தல் வேண்டும்" என்கிறார்.

பதிப்பு
-------

இந்நூல் முதன் முதலில் யாழ்ப்பாணம் ஆறுமுக நாவலரால் பதிப்பிக்கப்பட்டது.

குறிப்புகள்
-----------

1. ↑  இளங்குமரன், 2009. பக். 371.
2. ↑  அரவிந்தன், மு. வை. பக். 539
3. ↑  இளங்குமரன், 2009. பக். 371.
4. ↑  அரவிந்தன், மு. வை. பக். 539

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* அரவிந்தன், மு. வை. உரையாசிரியர்கள்.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------

* உரையாசிரியர்கள். தமிழ் இணையப் பல்கலைக்கழக இணைய நூலகத்தில் இருந்து.
**சுரிந்தர் சிங் சோதி** (**Surinder Singh Sodhi)** இந்தியாவைச் சேர்ந்த வளைகோல் பந்தாட்ட வீரராவார். 16 ஆண்டு இடைவெளிக்குப் பிறகு 1980 ஆம் ஆண்டு ஒலிம்பிக் போட்டிகளில் வளைகோல் பந்தாட்டப் போட்டியில் இந்தியாவிற்கு தங்கப் பதக்கம் கிடைப்பதில் முக்கிய பங்கு வகித்த காரணத்தால் இவர் பிரபலமானார். இவர் மத்திய முன்கள ஆட்டக்காரராக இந்திய அணியில் விளையாடினார். 

எசுப்பானியாவுக்கு எதிரான இறுதிப் போட்டியில், சுரிந்தர் சிங் சோதி இந்தியாவுக்கு ஒரு அற்புதமான தொடக்கத்தைக் கொடுத்தார். ஏனெனில் இத்தொடக்கம் இரண்டாவது பாதியின் ஆரம்பத்தில் இந்தியா மூன்று கோல்கள் முன்னிலை பெற உதவியது. சுரிந்தர் சிங் சோதி அதில் 2 கோல்கள் அடித்தார். ஆனால் எசுப்பானியா இந்திய அணியின் பாதுகாப்பைத் தாக்கி இறுதி 6 நிமிடங்களே உள்ள நிலையில் 2 கோல்கள் அடித்து விளையாட்டுக்குத் திரும்பியது. முகமது சாகித் இந்தியாவுக்காக மேலும் ஒரு கோல் அடித்தார். இருப்பினும், 4 நிமிடங்கள் மட்டுமே மீதமுள்ள நிலையில் எசுப்பானிய அணியின் தலைவர் யுவான் அமத் எசுப்பானியாவிற்காக மேலும் ஒரு கோல் அடித்தார். பரபரப்பான கட்டத்தை அடைந்த கடைசி சில நிமிடங்களில் இந்தியா இறுதியாக 4-3 என்ற கோல்கள் கணக்கில் வென்றது. இதனால் நீண்ட காலத்திற்குப் பிறகு ஒலிம்பிக் போட்டியில் இந்தியா தங்கத்தை மீண்டும் பெற்றது. முந்தைய ஆட்டத்தில் சுரிந்தர் சிங் சோதி தான்சானியாவுக்கு எதிராக 5 கோல்களையும் கியூபாவுக்கு எதிராக 4 கோல்களையும் அடித்தார். 

1980 மாசுகோ ஒலிம்பிக்கில் சோதி அடித்த 15 கோல்கள், வளை கோலாட்ட விளையாட்டுகளில் தனி நபர் அடித்த இரண்டாவது அதிக கோல்கள் மற்றும் ஒலிம்பிக் வளைகோல் பந்தாட்டப் போட்டியில் இந்தியர் அடித்த அதிக கோல்கள் ஆகும். 1956 மெல்போர்ன் ஒலிம்பிக்கில் உத்தம்சிங் அடித்திருந்த 15 கோல்கள் என்ற முந்தைய சாதனையை இப்போட்டியில் சோதியும் சமன் செய்தார்.

மேற்கோள்கள்
-----------

1. ↑  "List of Goals scored by Sikh at Olympic Hockey" (PDF). 2008-12-04 அன்று மூலம் (PDF) பரணிடப்பட்டது. 2021-08-02 அன்று பார்க்கப்பட்டது.

புற இணைப்புகள்
--------------

  

* Surinder Singh Sodhi</img>
* Surinder Singh Sodhi</img>
* Pakistan honoured four former Indian Olympians including Surinder Singh Sodhi. 20 September 2004. *தி இந்து*.
இறையாண்மை தங்கப் பத்திரம் (SGB |Sovereign Gold Bond) ​​கள் என்பது கிராம் தங்கத்தில் குறிப்பிடப்படும் அரசாங்கப் பத்திரங்கள் ஆகும். 2015 நவம்பரில் தங்கத்தைப் பணமாக்குதல் திட்டத்தின் கீழ் அரசால் சவரன் தங்கப் பத்திரத் திட்டம் தொடங்கப்பட்டது. அவை தங்கத்தை பொருளாக வைத்திருப்பதற்கு மாற்றாக உள்ளன. முதலீட்டாளர்கள் வெளியீட்டு விலையை ரொக்கமாக செலுத்த வேண்டும் மற்றும் முதிர்ச்சியின் போது இந்த தங்கப்பத்திரங்கள் பணமாக மீட்டெடுக்கப்படும். இந்திய அரசின் சார்பாக ரிசர்வ் வங்கியால் இந்த பத்திரம் வழங்கப்படுகிறது.

2015 ஆம் ஆண்டு அறிமுகப்படுத்தப்பட்டதில் இருந்து அரசாங்கம் 31,290 கோடி ரூபாயை இறையாண்மை தங்கப் பத்திர (SGB) திட்டத்திலிருந்து வசூலித்துள்ளது.

தகுதிகள்
--------

அந்நியச் செலாவணி மேலாண்மைச் சட்டம், 1999 இன் கீழ் வரையறுக்கப்பட்டுள்ளபடி இந்தியாவில் வசிக்கும் நபர்கள் SGB இல் முதலீடு செய்யத் தகுதியுடையவர்கள். தகுதியான முதலீட்டாளர்களில் தனிநபர்கள், HUFகள், அறக்கட்டளைகள், பல்கலைக்கழகங்கள் மற்றும் தொண்டு நிறுவனங்கள் அடங்குவர். 

இந்த தங்கப்பத்திரத்தில் குறைந்தபட்ச முதலீடு ஒரு கிராம் முதல் தனிநபர்களுக்கான அதிகபட்ச சந்தா 4 கிலோவாகவும், இந்து கூட்டுக் குடும்பத்திற்கு (HUF) 4 கிலோவாகவும், அறக்கட்டளைகளுக்கு 20 கிலோவாகவும் உள்ளது. 

இந்த தங்கப்பத்திரத்தின் கால அளவு 8 ஆண்டுகள் ஆகும், இருப்பினும் 5, 6, 7 ஆண்டுகளில் சந்தாதாரர் விருப்பபடின் முன்னரே விலகிக்கொள்ளலாம்.

சான்றுகள்
---------

1. ↑
2. ↑   SGB
3. ↑  .
4. ↑
**ஆர்த்தோ அமிலங்கள்** *(Ortho acids)* என்பவை ஆர்த்தோபாசுபாரிக் அமிலம் போன்ற மிகுந்த ஐதராக்சிலேற்றம் பெற்ற ஓர் அமிலமாகும். பொதுவாக, ஒரு தனிமம் பல ஆக்சோ அமிலங்களாக உருவாக முடியும் போது அவை ஆர்த்தோ, மெட்டா அல்லது பைரோவமிலங்கள் என்று அழைக்கப்படுகின்றன. இவற்றில் ஆர்த்தோ அமிலமே மிகவும் நீரேற்றம் கொண்டதாக இருக்கிறது .

கரிம வேதியியல் ஆர்த்தோ அமிலங்களின் பொதுக் கட்டமைப்பு RC (OH) 3 என்ற அமைப்புடன் நீரேற்ற கார்பாக்சிலிக் அமிலங்களைப் போலிருக்கிறது. ஆர்த்தோகார்பானிக் அமிலம் (C(OH)4) பொதுவாக இவ்வகைபாட்டின் ஒரு உறுப்பினராகக் கருதப்படுகிறது. இந்த சேர்மங்கள் யாவும் நிலைத்தன்மையற்று காணப்படுகின்றன. இருப்பினும் இவற்றோடு தொடர்பு கொண்ட ஆர்த்தோயெசுத்தர்கள் (RC(OR’)3) நிலைத்தன்மை கொண்டும் அதிக வேதியியல் தன்மைகளையும் பெற்றுள்ளன. இதற்குச் சமமான நைட்ரசன் சேர்மங்களும் குவானிடின்களுடன் கருத்தியலாக நெருங்கிய உலக ஒப்புமையுடன் இருப்பதாகக் கருதப்படுகிறது.

மேற்கோள்கள்
-----------

1. ↑  Prakash, Satya (1945). *Advanced inorganic chemistry*. New Delhi: S. Chand & Company Ltd.. பக். 733. பன்னாட்டுத் தரப்புத்தக எண்:9788121902632.
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "ortho acids". *Compendium of Chemical Terminology* Internet edition.
**ஸ்ரீ நாராயணகுரு பண்பாட்டுப் பேரவை** என்பது தமிழ்நாட்டில் மதுரை மாநகரில் இயங்கும் ஓர் அமைப்பாகும். இது கேரளாவில் சாதீயக் கொடுமைகளுக்கு முற்றுப்புள்ளி வைத்து அனைத்து சாதி மக்களும் ஒன்றாகப் பாவிக்கப்பட வேண்டும் என்றும், "ஒன்றே குலம் ஒருவனே தேவன்" எனும் கொள்கையை வலியுறுத்தி ஒரு சமுதாயப் புரட்சியை ஏற்படுத்திய ஸ்ரீ நாராயணகுருவின் கோட்பாடுகளை உலகம் முழுவதும் பரப்ப ஏற்படுத்தப்பட்ட ஓர் அமைப்பாகும். உலகில் இவரது பெயரால் பல்வேறு அமைப்புகள் துவங்கப்பட்டு செயல்பட்டுக் கொண்டிருக்கின்றன.

நோக்கம்
-------

ஸ்ரீ நாராயண குரு உலகத்தின் தத்துவ ஞானிகளுள் ஒருவராகப் போற்றப்படுகிறார். ஸ்ரீ நாராயண குருவின் தத்துவங்கள் உலகில் அமைதியையும், அனைவரும் சமம் என்பதையும் வலியுறுத்துவதாக இருக்கிறது. இவரது வாழ்க்கை நம் வாழ்வில் வரும் இடர்களை எப்படி எதிர்கொள்வது என்பதை விளக்கும் பாடங்களாக இருக்கிறது. இந்த வழியில் ஸ்ரீ நாராயண குரு பண்பாட்டு பேரவை (SNPP) முதலில் தமிழனாகவும் அதே சமயம் அடுத்ததாக இந்தியனாக இருப்பதையும் வலியுறுத்துகிறது. மேலும், தமிழனாக தனிப்பட்ட நிலையைத் தவிர்க்கவும் விரும்புகிறது. தாழ்ந்த நிலையில் மற்றும் பிற்படுத்தப்பட்ட நிலையில் இருப்பவர்களது பொருளாதார முன்னேற்றத்திற்காக முழுமையாகப் பாடுபடுவது என்றும் விரும்புகிறது. ஸ்ரீ நாராயண குரு வழியைப் பின் பற்றி வரும் அனைத்து அமைப்புகளுடனும் இணைந்து செயல்பட விரும்புகிறது.

நிர்வாகிகள்
-----------

ஸ்ரீ நாராயணகுரு பண்பாட்டுப் பேரவை அக்டோபர் 21, 2007 இல் ஒரு சங்கமாக தமிழ்நாடு சங்கங்கள் பதிவுச் சட்டத்தின்படி பதிவு செய்யப்பட்டது. மாநிலம் முழுவதுமுள்ள 30 மாநிலப் பொதுக்குழு உறுப்பினர்கள் நிர்வாகக் குழுவுடன் இணைந்து செயலாற்றி வருகின்றனர்.
**மூச்சுக் குழாய் புற்றுநோய்** (*Tracheal cancer*) என்பது மூச்சுக் குழாயின் உள்சுவரில் தோன்றும் புற்றுநோயாகும். இந்நோய், 40 முதல் 60 வரையிலான ஆண் பெண் இரு பாலரிடமும் ஒரே அளவில் காணப்படுகிறது. இப்புற்றுநோய் அதிகமாகத் தட்டைப்படை உயிரணுக்களால் ஆனது. இந்நோய், மிகவும் அரிதாகவே காணப்படுகிறது. பத்து லட்சத்தில் இருவருக்கே இந்நோய் தோன்றும் வாய்ப்புள்ளது. மூச்சுக் குழாய் என்பது குரல்வளைக்கும் நுரையீரல் இரண்டாகப்பிரியும் இடத்துக்கும் இடையிலான பகுதியாகும். உறுதியான குருத்தெலும்பு வளையங்களால் ஆன ஒரு குழாய்போல் உள்ளது. இக்குழாயில் தோன்றும் கட்டிகள்கூடப் புற்றாக மாற அதிக வாய்ப்புள்ளன. 15% நோயாளிகளே மூன்று வருடம் வாழ்கின்றனர். இந்நோயை வகைப்படுத்துவது பொதுவாக மற்ற புற்றுநோய்களைப் போன்றதேயாகும்.

நோய்க்கான காரணிகள்
------------------

நோய்க்கான காரணிகளாகப் புகைத்தல், சுகாதாரமற்ற வாழ்விடம், வேதிப்பொருட்கள் ஆகியவை உள்ளன.

நோய்க்கான அறிகுறிகள்
--------------------

மூச்சுவிடுவதில் சிரமம், வறட்டு இருமல், சளியுடன் இரத்தம் கலந்து வெளிப்படுவது (haemoptysis), குரலடைப்பு, அடிக்கடித் தொற்றுநோய் முதலியன சில அறிகுறிகளாகும். இந்நோய்க் காரணமாகச் சில சமயங்களில் உணவு உட்கொள்வதில் துன்பம் ஏற்படும்.

நோய்க் கண்டறிதல்
----------------

எக்சு-கதிர் ஆய்வு, சி.டி வரைவு, எம். ஆர். ஐ வரைவு, உள்நோக்கியியல் போன்ற பல ஆய்வுகள் நோய்க்காணலில் உதவுகின்றன.

மருத்துவம்
----------

* உள் கதிர் மருத்துவம்
* அறுவையின் போது புற்றுக் கண்ட இடத்தினை அகற்றி இரு முனைகளையும் இணைத்தல்.
* லேசர் மருத்துவம்
* வேதி மருத்துவம்

ஆரம்ப நிலையில் கண்டு மருத்துவம் மேற்கொண்டால் பலன் அதிகமாக இருக்கும்.

மேற்கோள்கள்
-----------

1. ↑  Zayed Y, Tariq MA, Chandran AV. Tracheal Cancer. 2021 Feb 9. In: StatPearls [Internet]. Treasure Island (FL): StatPearls Publishing; 2021 Jan–. PMID: 30860706.
2. ↑  Abbate G, Lancella A, Contini R, Scotti A. A primary squamous cell carcinoma of the trachea: case report and review of the literature. Acta Otorhinolaryngol Ital. 2010 Aug;30(4):209. PMID: 21253287; PMCID: PMC3008146.
3. ↑  Mornex F, Coquard R, Danhier S, Maingon P, El Husseini G, Van Houtte P. Role of radiation therapy in the treatment of primary tracheal carcinoma. Int J Radiat Oncol Biol Phys. 1998 May 1;41(2):299-305. doi: 10.1016/s0360-3016(98)00073-x. PMID: 9607345.
**அங்கிள் டாம்’ஸ் கேபின்** (Uncle Tom's Cabin) 1852 ஆம் வருடம் வெளியான ஆங்கில நூல். அப்போதைய அமெரிக்காவின் நீக்ரோ அடிமை முறைக்கு எதிராக எழுந்த நூல். இந்நூலின் ஆசிரியர் ஹேரியட் எலிசபெத் பீச்சர். இவர் பள்ளி ஆசிரியையாக இருந்துவந்தவர். அடிமை முறைக்கு எதிரான புரட்சியை உருவாக்கிய நூல் என்று புகழப்படும் இந்நூல் பத்தொன்பதாம் நூற்றாண்டில் விவிலியத்திற்கு அடுத்தபடியாக அதிகம் விற்பனையான நூல்.

கதைக்களம்
---------

அமெரிக்காவில் அப்போதைய காலகட்டத்தில் இருந்து வந்த நீக்ரோக்களை அடிமையாக வைத்திருக்கும் முறையின் யதார்த்த கொடுமைகளையும், அடிமைகளை விற்கும் போது அவர்களது குடும்பமும் உறவினர்களும் எதிர்கொள்ளும் உணர்ச்சிக் கொந்தளிப்புகளையும் நூலில் காணலாம். வெளித்தோற்றத்திற்கு உணர்ச்சிகளை வெளிப்படுத்தாத முரட்டுத்தனமான சிறுமி, தான் கறுப்பின அடிமை என்பதால் புறக்கணிக்கப்படுவதை உணருவதும், முரட்டுத்தனத்தாலும், திருட்டு முதலான செயல்களாலும் தனது வெறுப்பை வெளிக்காட்டுவதுமாக இருக்கிறாள். இவளைப் போன்றே பல கிளைக் கதாபாத்திரங்களுக்கு இடையே, டாம் மாமா எனும் முக்கிய கதாபாத்திரத்தையும் அறிமுகப்படுகிறார். டாம் மாமா, தம் குடும்பத்தினரிடம் இருந்து பிரிக்கப்பட்டு விற்கப்படுகிறார். அதில் தொடங்கி, தமது குடும்பத்தினருடன் சேர முடியும் என்று டாம் மாமா எதிர்பார்ப்போடு செயல்படுவது வரையிலும் கதை தொடர்கிறது. அவர் சந்தித்த ஏமாற்றங்களும் கதையில் அறிய முடிகிறது. இதன் மூலம் அடிமை முறையின் சிரமங்களை வாசகர்களுக்கு உணர வைக்கும் நூலாக அமைத்துள்ளார் நூல் ஆசிரியர்.

அடிமையாக வைக்கப்பட்டுள்ள கதாபாத்திரங்கள் கடும் பிரச்சனைகளை எதிர்கொள்ளும் கட்டங்களில், ஆசிரியர் "இவர்கள் உங்கள் உறவினர்களாக இருந்திருந்தால்" எனும் கருத்தை எழுப்புவதன் மூலம் வாசகர்களைப் பிரச்சனையின் தீவிரத்தை உணர்வு பூர்வமாக உணர வைக்கிறார்.

கொடுமையான முறையை ஆதரிப்போருக்கு இடையிலும் மனிதர்களை மனிதர்களாகப் பார்க்கும் கதாபாத்திரங்களை அமைத்துள்ளார்.

இந்நூல் தமிழிலும் மொழிபெயர்க்கப்பட்டுள்ளது.

மேற்கோள்கள்
-----------

1. ↑
2. ↑
**அங்கவை சங்கவை** ஆகியோர் சங்க காலத்தில் வாழ்ந்த இரு சகோதரிகள் ஆவர். இவர்கள் பற்றிய குறிப்புகள் சங்க இலக்கியமான புறநானூற்றில் கிடைக்கிறது.

இவர்கள் "முல்லைக்குத் தேர் தந்த பாரி வள்ளலின் பெண்கள்தான் அங்கவை, சங்கவை. மாட மாளிகையில் வாழ்ந்த இவர்கள் தங்கள் தந்தையை இழந்து தவித்தபோது அடைக்கலம் தந்து மணமுடித்து வைத்தவர் வள்ளல் பாரியின் நண்பரான புலவர் கபிலர்" என்றும் கூறப்படுகிறது.

திரைப்பட கதாபாத்திரமும் விமர்சனமும்
-----------------------------------

ரஜினிகாந்தின் சிவாஜி படத்தில் அங்கவை சங்கவை என்ற இரு கதாப்பாத்திரங்கள் கேலிப்படுத்தப்பட்டது குறித்த தமிழ் அறிஞர்கள் பலர் கண்டனம் தெரிவித்தார்கள். இந்த படத்தில் கறுப்புச்சாயம் பூசப்பட்ட, வரம் தேடும் பெண்களாக சித்தரிக்கப்பட்டிருந்தனர். தமிழ் பெண் ஒருவரை விரும்பும் கதாநாயகப் பாத்திரம் இந்த பெண்களை கிண்டல் செய்வதாக காட்சிகள் அமைந்திருந்தன. படத்தில் இந்தப் பெண்களின் தகப்பனாக நடித்ததற்காக புகழ்பெற்ற பட்டிமன்ற நடுவர் பாப்பையா பெரும் விமர்சனத்துக்கு உள்ளானர். இவரைச் சிலர் புறக்கணிக்கவும் செய்தனர்.

இவற்றையும் பார்க்க
------------------

* ஔவையார் (அங்கவை சங்கவை மணம்)

மேற்கோள்கள்
-----------

1. ↑  "மயிலை சீனி. வேங்கடசாமி ஆய்வுக் களஞ்சியம் - 2".
2. ↑  "அங்கவை, சங்கவை சர்ச்சைக்கு நடிகர் விளக்கம்".
**மூட் இண்டிகோ,** இந்திய தொழில்நுட்பக் கழகம் மும்பையில் ஆண்டுதோறும் திசம்பர் மாதம் நடைபெறும் கலைவிழாவாகும். கல்லூரிகளிடையே புகழ்பெற்று வரும் இவ்விழாவிற்கு கடந்த ஆண்டு நாட்டின் 500க்கும் மேற்பட்ட கல்லூரிகளிலிருந்து 60,000க்கும் கூடுதலான மாணவர்கள் பங்கெடுத்ததாக இதன் அலுவல்முறை இணையதளம் கூறுகிறது.

1973ஆம் ஆண்டு சில ஆர்வமுள்ள இ.தொக மாணவர்களால் துவக்கப்பட்ட இவ்விழா ஆசியாவின் மிகப்பெரும் கல்லூரிவிழாவாக வளர்ந்துள்ளது.இவ்விழாவின்போது பல போட்டிகள்,பயிலரங்குகள்,கண்காட்சிகள்,கலைநிகழ்ச்சிகள் மற்றும் விளையாட்டுகள் நடத்தப்படுகின்றன.

நிகழ்ச்சிகள்
------------

**போட்டிகள்** பல துறைகளிலும்,(இசை,நாடகம்,இலக்கியம்,நடனம்,விவாதம் மற்றும் நுண்கலைகள்) நடத்தப்படுகின்றன.

சாக்லெட் தயாரிப்பிலிருந்து தற்காப்பு போர்முறைகள், மனவசியம், தட்டு நடனம் என பல பொருள்களில் **பயிலரங்குகள்** நடத்தப்பட்டுள்ளன. **கண்காட்சிப்** பிரிவில் ஈருருளி சாகசங்கள், மணல் வடிவமைப்புகள், ரங்கோலி முதலிய துறைகளில் நடத்தப்பட்டுள்ளன.

சாகச விளையாட்டுகளாக ராப்பெல்லிங்(rappelling),சோர்பிங் (zorbing),வெப்பவளி பலூன் ஆகியன அறிமுகப்படுத்தப்பட்டுள்ளன.

**கலைநிகழ்ச்சிகள் (Pronites)** பல சிறந்த கலைஞர்களை வளாகத்திற்கு கொணர்ந்துள்ளது.

புற இணைப்புகள்
--------------

* அலுவல்முறை மூட் இண்டிகோ வலைத்தளம்
* 2007 பரணிடப்பட்டது 2009-12-28 at the வந்தவழி இயந்திரம்
* 2006 பரணிடப்பட்டது 2009-12-28 at the வந்தவழி இயந்திரம்
* 2005 பரணிடப்பட்டது 2009-03-09 at the வந்தவழி இயந்திரம்

மேற்கோள்கள்
-----------

1. ↑  மூட் இண்டிகோ (2009-05-01). "மூட் இண்டிகோ". மூட் இண்டிகோ. 2009-05-02 அன்று பார்க்கப்பட்டது.
**தென்மாதிமங்கலம் கரைகண்டீஸ்வரர் கோயில்** தமிழ்நாட்டில் திருவண்ணாமலை மாவட்டம், தென்மாதிமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரைகண்டீஸ்வரர், பிரசன்னநாயகி சன்னதிகளும், விநாயகர். சுப்பிரமணியர் காசிவிஸ்வநாதர். விசாலாட்சி. அர்த்தநாரிஸ்வரர் உபசன்னதியும் உள்ளன. இங்குக் கோயில் குளம், கோயில் கோசாலை போன்றவை உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. மார்கழி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
நியூ எக்கோட்டா வரலாற்றுக் களத்தில் உள்ள இந்த நினைவுச் சின்னம், கண்ணீர்த் தடங்கள் நிகழ்வின்போது இறந்த செரோக்கீகளை நினைவுகூரும் முகமாக நிறுவப்பட்டது.
1838 ஆம் ஆண்டில், செரோக்கீ இனத்தவரை, அவர்களுடைய தாயகமான ஜோர்ஜியாவிலிருந்து வலுக்கட்டாயமாக வெளியேற்றி, மேற்கு ஐக்கிய அமெரிக்காவில் உள்ள இந்தியப் பகுதி என அன்று அழைக்கப்பட்ட ஒக்லகோமாவுக்கு அனுப்பப்பட்ட நிகழ்வே **கண்ணீர்த் தடங்கள்** (Trail of Tears) எனக் குறிப்பிடப்படுகின்றது. இந் நிகழ்வின்போது 5,000 வரையான செரோக்கீகள் இறந்து போனதாகச் சொல்லப்படுகிறது. செரோக்கீ மொழியில் இது, *நுன்னா டவுல் இசுன்யி* எனப்படுகின்றது. இதன் பொருள் "அவர்கள் அழுத தடம்" என்பதாகும். அமெரிக்க இந்தியர்களை வெளியேற்றும் ஐக்கிய அமெரிக்காவின் முயற்சி இது மட்டும் அல்ல. பிற தொல்குடி அமெரிக்க இனத்தவர்களும், இந்தியானா, புளோரிடா ஆகிய இடங்களிலிருந்து அகற்றப்பட்டனர். செமினோலே இனத்தவர்கள் ஐக்கிய அமெரிக்காவின் இம் முயற்சியை எதிர்த்துக் கரந்தடி (Guerrilla) முறையில் போரிட்டனர். ஓராண்டு காலம் வரை அமெரிக்க அரசை வெற்றிகரமாகத் தோற்கடித்து வந்தனர் எனினும், அவர்களது அன்புக்கு உரியவனும், துணிவுள்ளவனுமான தலைவன் ஒசியோலாவின் இழப்பினால் தோற்றனர். *கண்ணீர்த் தடங்கள்* என்பது, பிற இந்தியக் குழுக்கள் தொடர்பிலான பலவந்தமான இடப்பெயர்வு நிகழ்வுகளையும் குறிக்கப் பயன்படுவது உண்டு. இச் சொற்றொடர்ப் பயன்பாடு 1831 ஆம் ஆண்டில் சொக்டாவ் இனத்தவர் வலுக்கட்டாயமாக வெளியேற்றப்பட்டபோது உருவானது.
**கிளாசு வெர்னர் யோகன்னிசு** (*Klaus Werner Iohannis*, அல்லது *Johannis*, பிறப்பு:சூன் 13, 1959) உருமேனிய அரசியல்வாதி ஆவார். இவர் நவம்பர் 16, 2014இல் உருமேனியாவின் ஐந்தாவது குடியரசுத் தலைவராக தேர்ந்தெடுக்கப்பட்டுள்ளார். 2002 முதல் 2013 வரை உருமேனிய செருமானியர்களின் சனநாயக மன்றத்தின் தலைவராக விளங்கிய கிளாசு 2014இல் உருமேனியாவின் தேசிய லிபரல் கட்சியின் தலைவரானார்.

யோகன்னிசு 2000ஆம் ஆண்டில் அரசியலில் ஈடுபட்டு தமது பிறந்த ஊரான சிபியுவின் நகரத்தந்தையாகத் தேர்ந்தெடுக்கப்பட்டார். ஒருகாலத்தில் இடாய்ச்சு மொழி பேசுவோர் பெரும்பாலாக இருந்த சிபியு நகரத்தில் அவர்களது இருப்பு படிப்படியாக குறைந்து சிறுபான்மையினர் ஆகினர். எனவே இச்சமூகத்தின் சார்பாக நிறுத்தப்பட்ட கிளாசின் வெற்றி எதிர்பார்க்கப்படவில்லை. இதே வெற்றியை 2004,2008 தேர்தல்களிலும் மீளவும் பெற்றார். தமது ஆட்சிக்காலத்தில் சிபியு நகரை மிகவும் புகழ்பெற்ற சுற்றுலாத் தலமாக மாற்றினார். 2007ஆம் ஆண்டு ஐரோப்பிய பண்பாட்டுத் தலைநகராக சிபியு தேர்ந்தெடுக்கப்பட்டது. 2013இல் யோகன்னிசு தேசிய லிபரல் கட்சியில் இணைந்தார். உடனடியாகவே அவருக்கு முதல் உதவித் தலைவர் பதவி வழங்கப்பட்டது. 2014இல் அக்கட்சியின் தலைவரானார்.

அக்டோபர் 2009இல் நாடாளுமன்றத்தின் ஐந்து அரசியல் குழுக்களில் நான்கு இவரை உருமேனியப் பிரதமர் பதவிக்கு பரிந்துரைத்தன. அப்போதையக் குடியரசுத் தலைவர் *டிராயன் பாசெசுகுவின்* சனநாயக லிபரல் கட்சி மட்டுமே எதிர்த்தது. அவருக்கு ஆதரவாக நாடாளுமன்ற அறிவிக்கை நிறைவேற்றப்பட்ட போதும் பாசெசுகு அவரை பிரமதராக்க மறுத்தார்.

யோகன்னிசு *டிரான்சில்வேனிய சாக்சன்* இனத்தைச் சேர்ந்தவர். உருமேனியாவில் சிறுபான்மையராக உள்ள இவர்கள் 12வது நூற்றாண்டில் டிரான்சில்வேனியாவிலிருந்து குடிபெயர்ந்தவர்கள். அரசியலில் நுழைவதற்கு முன்னர் யோகன்னிசு இயற்பியல் ஆசிரியராக இருந்தார்.

மேற்சான்றுகள்
-------------

1. ↑  "Romanian opposition demands new PM". *euronews*. ஏப்ரல் 29, 2013 அன்று மூலம் பரணிடப்பட்டது. November 16, 2014 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***கிளாசு யோகன்னிசு***   
என்பதின் ஊடகங்கள் உள்ளன. 

* அலுவல்முறை வலைத்தளம் பரணிடப்பட்டது 2014-09-19 at the வந்தவழி இயந்திரம்
* கிளாசு யோகன்னிசின் முகநூல் அலுவல்முறை பக்கம்
கண்புதை
**கண்புதை விளையாட்டு** தொன்றுதொட்டு இன்றும் விளையாடப்படும் விளையாட்டுகளில் ஒன்று.

சங்கப் பாடல் குறிப்புகள்
------------------------

சங்கப்பாடல் ஒன்று இந்த விளையாட்டைக் காதலன் ஒருவன் தன் காதலியிடம் விளையாடியதாகக் குறிப்பிடுகிறது.

பிரிந்து சென்ற கணவனின் வரவை எண்ணிக் காத்திருந்தாள் ஒரு தலைவி. அவள் வீட்டில் பல்லி ஒலித்தது. அப்போது ஒருகையால் தன் இரு கண்ணங்களையும் ஒற்றிப் பல்லியைப் பரவித் தொழுதாள். வீட்டின் ஒருபுறம் நின்றுகொண்டிருந்தாள். அது மாலை வேளை. பிரிந்து சென்ற தலைவன் மீண்டான். அவளது நிலையை உணர்ந்தான். அவளுக்குத் தெரியாமல் அவளுக்குப் பின்புறம் சென்றான். தன் கைகளை வளைத்து அவளது கண்களைப் பொத்தினான். அவள் யார் என்று கண்டுபிடித்துச் சொல்லிவிட்டாள். பின் அவளது தலைப்பின்னலைத் தொட்டு மகிழ்ந்தான். அதன்பின் அவளது வளையலோடு கைகளைத் தடவி மகிழ்வித்தான்.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

ஓங்கிய நல்லில் ஒருசிறை நிலைஇப்   

பாங்கர் பல்லி படுதொறும் பரவி   

கன்றுபுகு மாலை நின்றோள் குறுகி   

கை கவியாச் சென்று கண்புதையாக் குறுகிப்   

பிடிக்கை அன்ன பின்னல் தீண்டித்   

தொடிக்கைத் தைவரத் தோய்ந்தன்று கொல்லோ – அகநானூறு 9-20மு.
**துத்தநாக தைட்டனேட்டு** *(Zinc titanate)* என்பது ZnTiO3 , Zn2TiO4, மற்றும் Zn2Ti3O8 என்ற மூலக்கூற்று வாய்ப்பாடுகளுடன் மூன்று வெவ்வேறு வடிவங்களில் காணப்படும் ஒரு கனிம வேதியியல் சேர்மமாகும். துத்தந்நாக தைட்டானியம் ஆக்சைடு என்ற பெயராலும் அழைக்கப்படும் இச்சேர்மம் ZnTiO3 (ZnO-TiO2), Zn2TiO4 (2ZnO-TiO2) மற்றும் Zn2Ti3O8 (2ZnO-3TiO2) என்ற கட்டமைப்புகளைப் பெற்றுள்ளது. மீட்டாக்கம் செய்யக்கூடிய வினையூக்கியாக, ஒரு நிறமியாக மற்றும் உயர் வெப்பநிலைகளில்  கந்தகப் பொருட்களை கவரும் கவர்பொருளாக துத்தநாக தைட்டனேட்டு பயன்படுத்தப்படுகிறது. வெண்மை நிறப் பொடியாகக் காணப்படும் இச்சேர்மம் நீரில் கரைவதில்லை.

தயாரிப்பு மற்றும் பண்புகள்
--------------------------

ZnTiO3, Zn2TiO4 மற்றும் Zn2Ti3O8 முதலியன முறையே அறுகோணம், கனசதுரம் (தலைகீழ் சிபினல்) மற்றும் கனசதுரக் கட்டமைப்புகளில படிகமாகின்றன. ZnO மற்றும் TiO2 தூள்களைக் கலந்து கலவையை சூடாக்குவதால் அல்லது கோளக அரைவை இயந்திரத்தில் இட்டு பதப்படுத்துவதாலும் துத்தநாக தைட்டனேட்டு தயாரிக்கப்படுகிறது. குறைவான வெப்பநிலைகளில் Zn2Ti3O8 சேர்மமும் தொடர்ந்து ZnTiO3, கடைசியாக Zn2TiO4 உருவாகிறது. கடைசி கட்டத்தில் வினையின் வெப்பநிலை 1000 பாகை செல்சியசு வெப்பநிலையை  எட்டுகிறது.

நச்சுத்தன்மை
------------

தோல், சளிச்சவ்வு, கண்களில் துத்தநாக தைட்டனேட்டு எரிச்சலை உண்டுபண்ணுகிறது. துத்தநாகப் பொடியால் உலோகப் புகை காய்ச்சல் ஏற்படுத்த முடியும்.

மேற்கோள்கள்
-----------

1. 1 2  Klaus D. Sattler (1 May 2010). *Nanotubes and Nanowires*. CRC Press. பக். 13–. பன்னாட்டுத் தரப்புத்தக எண்:978-1-4200-7542-7.. பார்த்த நாள்: 10 March 2012.
2. ↑  Aysel T. Atimtay; Douglas P. Harrison (1998). *Desulfurization of hot coal gas*. Springer. பக். 300–. பன்னாட்டுத் தரப்புத்தக எண்:978-3-540-64726-3.. பார்த்த நாள்: 10 March 2012.
3. ↑  Material Safety Data Sheet. alfa.com
லிபியா சிலிடென் ஒட்டுச்சித்திரத்தின் பகுதி (கிட்டத்தட்ட கி.பி 2ம் நூற்றாண்டு): பலவகையான கிளாடியேட்டர்களைக் காட்டுகின்றது. அதில் ஒரு கிளாடியேட்டர் மத்தியஸ்தருக்கு தன் தோல்வியை தெரிவிக்கிறார்.
**கிளாடியேட்டர்** (இலத்தீன்: *gladiator*, "வாள் வல்லுனர்") என்பது ஓர் ஆயுதம் தரித்த சண்டைக்காரரைக் குறிக்கும். இவர் ஏனைய கிளாடியேட்டர், காட்டு விலங்குகள், குற்றஞ்சாட்டப் பெற்ற குற்றவாளிகளுடன் வன்முறையாக மோதி உரோமைக் குடியரசு மற்றும் உரோமைப் பேரரசு பார்வையாளர்களை மகிழ்ச்சிப்படுத்துவார். சில கிளாடியேட்டர்கள் தன்னிச்சையாக அரங்கில் தோற்றுவதன் மூலம் சட்ட, சமூக நிலை சிக்கலுக்குள்ளாவதுடன் அவர்களின் வாழ்வை ஆபத்துக்குள்ளாக்குவதுண்டு. அனேகமானோர் அடிமைகளாக, மோசமான நிலையில் பயிற்றுவிக்கப்பட்டவர்களாக, சமூதாயத்தால் ஒதுக்கப்பட்டவர்களாக, மரணத்திற்குக் கூட ஒதுக்கி வைக்கப்பட்டவர்களாக இருப்பர்.

இதனையும் பார்க்க
----------------

* ஸ்பாட்டகஸ்

உசாத்துணை
---------

1. ↑  "Gladiators - The Language of the Arena - Archaeology Magazine Archive". 31 March 2016 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Gladiator***   
என்பதின் ஊடகங்கள் உள்ளன. 

* "Britannia Gladiators". 2014-05-31 அன்று மூலம் பரணிடப்பட்டது. 2012-07-31 அன்று பார்க்கப்பட்டது.
* "Gladiators". *Archaeology*. Archaeological Institute of America. 2007. 7 March 2011 அன்று பார்க்கப்பட்டது.
* Grout, James (1997–2011). "The Roman Gladiator". *Encyclopædia Romana – Notae: Essays on the History and Culture of Rome*. 7 March 2011 அன்று பார்க்கப்பட்டது.
* Kupper, Monika; Jones, Huw (2 May 2007). Gladiator bones found in Turkey "Gladiators' graveyard discovered" Check `|url=` value (உதவி). *BBC*. 7 March 2011 அன்று பார்க்கப்பட்டது.
**துத்தநாக ஆண்டிமோனைடு** *(Zinc antimonide)* என்பது (ZnSb), (Zn3Sb2), (Zn4Sb3) என்ற மூலக்கூற்று வாய்ப்பாடுகளில் காணப்படும் ஒரு கனிம வேதியியல் சேர்மமாகும். இண்டியம் ஆண்டிமோனைடு, அலுமினியம் ஆண்டிமோனைடு மற்றும் காலியம் ஆண்டிமோனைடு போன்ற சேர்மங்கள் போலவே இதுவும் ஒரு இடை உலோக குறைகடத்தியாகும். திரிதடையம், அகச்சிவப்பு கண்டறிவிகள், வெப்பத் தோற்றுருவாக்கி மற்றும் காந்தமின்தடைக் கருவிகள் போன்றவற்றில் துத்தநாக ஆண்டிமோனைடு பயன்படுத்தப்படுகிறது.

துத்தநாக ஆண்டிமோனைடு வரலாறு
---------------------------

துத்தநாக – ஆண்டிமணி உலோகக் கலவையை சீபெக் முதன்முதலில் வெப்ப மின்னியல் பயன்பாடுகளுக்கு பயன்படுத்தியதாக அறியப்படுகிறது. அமெரிக்கக் கண்டுபிடிப்பாளர் மோசசு கெர்ரிசு ஃபார்மர் 1860 களில் உயராற்றல் வெப்பமின் மின்னாக்கியை உருவாக்கினார். இம்மின்னாக்கியில் துத்தநாகம் – ஆண்டிமணி உலோகக்கலவை கிட்டத்தட்ட ZnSb சேர்மத்தின் வேதிவினைக் கூறுகள் விகிதத்தில் பயன்படுத்தப்பட்டது. 1867 ஆம் ஆண்டு பாரிசு கண்காட்சி ஒன்றில் அவர் இம்மின்னாக்கியை காட்சிக்கு வைத்தார். கண்காட்சியில் இம்மின்னாக்கி மிகக்கவனமாக ஆய்வு செய்யப்பட்டு சிறுசிறு மாற்றங்களுடன் கிளமண்டு உட்பட மக்கள் பலரால் நகல் எடுக்கப்பட்டது. இறுதியாக 1870 ஆம் ஆண்டில் அவருடைய மின்னாக்கிக்கான காப்புரிமையை ஃபார்மர் பெற்றார். 1900 ஆம் ஆண்டின் முற்பகுதியில் சியார்சு எச் கோவ், Zn-Sb உலோகக் கலவை அடிப்படையிலான வெப்பமின்னியல் மின்னாக்கிக்கான காப்புரிமையைப் பெற்றார். மின்னாக்கியின் ஆறு இணைப்புகளிலும் 3 ஆம்பியரில் 3 வோல்ட் மின்சாரம் பயன்படுத்துவதை இவரது காப்புரிமை அனுமதித்தது. இந்த வெப்ப இரட்டைகளில் இருந்து எதிர்பார்க்கப்பட்ட மின்னாற்றலை விட மிக அதிகமான வெளியீடாக இது அமைந்தது. மற்றும் பட்டை இடைவெளி 0.56 எலக்ட்ரான் வோல்ட்டு ZnSb கலப்பு ஒளிமின்னழுத்த விளைவிற்கான முதலாவது விளக்கமாக அமைந்தது. இதுவே சில சிறப்பு நிலைமைகளின் கீழ் இருமுனையம் ஒன்றுக்கு 0.5 வோல்ட் மின்னாற்றலை வழங்க முடியும். தொடர்ந்து 1930 களில் பிட்சுபெர்க்கில் உள்ள வெசுட்டிங்கவுசில் இருந்த மரியா தெல்கெசு இதே கலப்பு உலோகங்களைப் பயன்படுத்தி ஆய்வுகளை மேற்கொண்டார். 1990 களில் அதிகப் பட்டை இடைவெளி Zn4Sb3 கலப்பு உலோகங்கள் கண்டறியப்பட்டு ஆய்வுகள் தொடரப்பட்டன.

மேற்கோள்கள்
-----------

1. ↑  
Lide, David R. (1998), *Handbook of Chemistry and Physics* (87 ed.), Boca Raton, FL: CRC Press, pp. 4–95, ISBN 0-8493-0594-2

| * பா
* உ
* தொ
 துத்தநாகம் சேர்மங்கள் |
| --- |
| துத்தநாகம் (I) | 

|  |  |
| --- | --- |
| கரிம துத்தநாகம் (I) சேர்மங்கள்‎ | 
* Zn2(C5(CH3)5)2

 |

 |
| துத்தநாகம் (II) | 
* ZnBr2
* Zn(CN)2
* ZnCO3
* ZnCl2
* Zn(ClO3)2
* ZnCrO4
* ZnF2
* ZnH2
* ZnI2
* ZnMoO4
* Zn(NO3)2
* ZnO
* ZnO2
* Zn(OH)2
* ZnS
* ZnCdS
* ZnSO4
* ZnSe
* ZnTe
* Zn2P2O7
* Zn3Sb2
* Zn3As2
* Zn3N2
* Zn3P2
* Zn3(PO4)2{{navbox subgroup
* C24H46O4Zn
* Zn(N3)2

|group1 = கரிம துத்தநாகம் (II) சேர்மங்கள்‎
|list1 = 
* Zn(CH3)2
* Zn(C3H5O3)2
* Na2Zn(OH)4
* Zn(C2H5)2
* Zn(CH(CH3)2)2
* Zn(C(CH3)3)2
* Zn(C6H5)2
* ZnCIH2I}}

 |
**பினகோலோன்** (3,3-டைமெதில்-2-பியூட்டனோன்) கரிம வேதியியலில் ஒரு முக்கியமான கீட்டோன் ஆகும். இது ஒரு நிறமற்ற, புதினா அல்லது கற்பூர வாசனையையுடைய திரவமாகும். பூஞ்சைக் கொல்லி ட்ரைஅடிமெபான் தொகுப்பு மற்றும் களைக்கொல்லி மெட்ரிபுசின் தொகுப்புகளில் கிடைக்கக்கூடிய ட்ரைஅசோலைபினகோலோனின் முன்னோடி சேர்மமாகும். இந்த சேர்மம் ஒரு சீர்மையற்ற கீட்டோன் ஆகும்.  α-மெதில் தொகுதியானது குறுக்க வினைகளில் ஈடுபடும். கார்போனைல் தொகுதியானது வழக்கமான வினைகளில் (ஐதரசனேற்றம், ஒடுக்கத்தை தொடர்ந்த அமீனேற்றம்) ஈடுபடும். சோமன் தயாரிப்பில் பயன்படுத்தப்பட்ட பினகோலைல் ஆல்ககாலுடன் தொடர்புடைய சேர்மமாக இருப்பதன் காரணமாக இச்சேர்மமானது 1993 ஆம் ஆண்டில் வேதி ஆயுதங்கள் தொடர்பான மாநாட்டின் சாசனத்தின்படி அட்டைவணை 3 இல் சேர்க்கப்பட்டுள்ளது. ஆசுதிரேலியா தொகுதி உறுப்பு மாநிலங்களில் இதன் ஏற்றுமதிக்கு கட்டுப்பாடுகள் விதிக்கப்பட்டுள்ளது.

தயாரிப்பு
---------

வகுப்பறைகளில் மட்டுமாவது, மிகவும் பிரபலமான பினகோல் மறு ஒழுங்காக்கும் வினையின்படி பினகோலோன் உருவாக்கப்படுகிறது. இந்த வினையில் பினகோலானது (2,3-டைமெதில்பியூட்டேன்-2,3-டையால்) புரோட்டானேற்றம் அடைந்து பினகோலோன் கிடைக்கிறது.

தொழில்முறையில் பினகோலோன் 4,4,5-ட்ரைமெதில்-1,3-டைஆக்சேனின் நீராற்பகுப்பினால் தயாரிக்கப்படுகிறது. 4,4,5-ட்ரைமெதில்-1,3-டைஆக்சேன் பிரின்சு வினையின்படி ஐசோப்ரீன் மற்றும் பார்மால்டிகைடு இணைந்து கிடைக்கும் விளைபொருளாகும்.  பினகோலோன் பிவாலிக் அமிலம் மற்றும் அசிட்டிக் அமிலங்கள் அல்லது அசிட்டோன் இவற்றில் ஒன்றை உலோக ஆக்சைடு வினைவேகமாற்றிகளின் மீது செலுத்தி கீட்டோனாக்கம் செய்வதன் மூலமாகவும் தயாரிக்கப்படுகிறது.  3-Methylbutanal is a starting material for 2,3-டைமெதில்-2-பியூட்டீனின் தொடங்கு பொருளாக 3-மெதில்பியூட்டேன்யால் இருக்கிறது. இவ்வாறு கிடைத்த 2,3-டைமெதில்-2-பியூட்டீன் பின்பு பினகோலோனாக மாற்றப்படுகிறது. C5 ஆல்ககால்களுடன் 2-மெதில்-2-பியூட்டனாலுடன் வினைபுரிவதன் மூலமாகவும் பினகோலோனானது தயாரிக்கப்படலாம்.

மருந்தாகப் பயன்பாடு
-------------------

பினகோலோன் பூஞ்சைக்கொல்லிகள், களைக்கொல்லிகள், பூச்சிக்கொல்லிகள் ஆகிய பயன்பாட்டிற்காக அதிக அளவில்  உற்பத்தி செய்யப்படுகிறது.

1. விபுனசோலை பின்னோக்கிய பகுப்பாய்வு செய்வதிலிருந்து இது பினகோலோனிிருந்து பெறப்பட்டிருப்பதை அறிய முடிகிறது.
2. இச்சேர்மம் பினாசிடில் மற்றும் நாமினிடில் ஆகியவற்றைத் தயாரிப்பதில் பயன்படுகிறது. .
3. இஸ்டிரிபென்டால்
4. ட்ரைபியூசோன்
5. பைவாலோலைல்அசிட்டோநைட்ரைல்,டோராமாபிமோட் தொகுப்பில் பயன்படுகிறது
6. ட்ரைஅடிமெபான்
7. டைக்ளோபியூட்ரசோல்
8. பாக்லோபியூட்ரசோல்
9. வால்கனோசோல்

மேற்கோள்கள்
-----------

1. ↑
2. ↑  "Export Control List: Chemical Weapons Precursors". australiagroup.net. 7 April 2017 அன்று பார்க்கப்பட்டது.
3. ↑  G. A. Hill and E. W. Flosdorf (1941). "Pinacolone". *Organic Syntheses*. . ; *Collective Volume*, **1**, p. 462
4. ↑  Siegel, H; Eggersdorfer (2012). "Ketones". *Ullman's Encyclopedia of Chemistry*. 5 **20** (6). doi:10.1002/14356007.a15\_077.
பினகோல் பிணைப்பு வினைகள் **பினகோல் பிணைப்பு வினை** (Pinacol coupling reaction) என்பது தனி உறுப்பு செயல்முறை ஒன்றில், ஒரு இலத்திரன் ஈனி முன்னிலையில் ஆல்டிகைடு அல்லது கீட்டோன் தொகுதிகளில் உள்ள கார்போனைல் தொகுதிகளுக்கிடையே கார்பன்-கார்பன் பிணைப்பு உருவாகக் கூடிய கரிம வினை ஆகும். இந்த வினையின் விளைபொருளானது அருகருகேயுள்ள டையால் ஆகும். இந்த வினையானது அசிட்டோனை வினைக்காரணியாக பயன்படுத்தும் வினையில் கிடைத்த விளைபொருளான பினகோல் (2,3-டைமெதில்-2,3-பியூட்டேன்டையால் அல்லது டெட்ராமெதிலீன் கிளைக்கால்) கிடைக்கப்பெற்றமையிலிருந்து பினகோல் இணைப்பு வினை என அழைக்கப்படுகிறது. வழக்கமாக இந்த வினையானது ஒரே விதமான மூலக்கூறுகளுக்கிடையேயான இணைப்பைக் கொண்டதாகும். இருப்பினும் வெவ்வேறு மூலக்கூறுகளுக்கிடை உருவாகும் கலப்பின பிணைப்பும் சாத்தியமாகும். பினகோலானது, 1859 ஆம் ஆண்டு வில்கெல்ம் ரூடால்ஃப் ஃபிட்டிங் என்பவரால் கண்டறியப்பட்டது.

வினை வழிமுறை
------------

இந்த வினையின் முதல் படியானது, ஒரு கார்போனைல் தொகுதியானது மக்னீசியம் போன்ற ஒடுக்கும் வினைக்காரணியினால் ஒரு எலக்ட்ரான் ஒடுக்கத்திற்குட்பட்டு கீட்டைல் தனி உறுப்பு எதிரயனித் தொகுதியாக மாற்றப்படுவதாகும். இரண்டு கீட்டைல் தொகுதிகள் ஒரு பிணைப்பு வினையில் ஈடுபட்டு அருகருகாமையில் உள்ள டையாலைத் (இரண்டு ஐதராக்சில் தொகுதிகளும் புரோட்டான் நீக்கம் செய்யப்பட்டவை) தருகின்றன. நீர் அல்லது மற்றொரு புரோட்டான் ஈனியைச் சேர்ப்பது டையாலைத் தருகிறது. மக்னீசியத்தை இலத்திரன் ஈனியாகக் கொண்டிருக்கும் வினையில் தொடக்க விளைபொருளாளது 5-உறுப்பு வளைய சேர்மமாகும். இச்சேர்மத்தில் இரண்டு ஆக்சிசன் அணுக்களுகம் ஆக்சிசனேற்றம் செய்யப்பட்ட Mg2+ அயனியோடு ஈந்திணைப்பிணைப்பில் உள்ளன. இந்த அணைவுச் சேர்மமும், நீரினால் சிதைந்து மெக்னீசியம் ஐதராக்சைடை உருவாக்குவதில் முடிவடைகிறது. பினகோல் இணைப்பு வினையானது பினகோல் மறுஒழுங்காக்கும் வினையால் பின்தொடரப்படுகிறது. இதை ஒத்த வினையான மெக்முர்ரே வினையானது, டைட்டானியம்(III) குளோரைடு அல்லது டைட்டானியம்(IV) குளோரைடு ஆகியவை ஒரு ஒடுக்கியின் உடன் வினைப்பட்டு உலோக-டையால் அணைவுச்சேர்மத்தை உருவாக்கும் வினையை பயன்படுத்திக் கொள்கிறது. இந்த வினையானது கூடுதலாக, ஒரு ஆல்க்கீனைத் தரும் பொருட்டு ஆக்சிசன் நீக்க வினைப்படி ஒன்றையும் கொண்டுள்ளது.

வாய்ப்பளவு
----------

பென்சால்டிகைடானது பினகோல் இணைப்பில் ஒளிவேதியியல் வினை மூலமாகவோ  அல்லது வனேடியம்(III) குளோரைடு அல்லது அலுமினிய உலோகத்தை ஒடுக்கியாப் பயன்படுத்துவதன் மூலமாகவோ ஈடுபடுகிறது. நீரில், அறை வெப்பநிலையில் நடைபெறக்கூடிய இந்த பலபடித்தான வினையானது, மூன்று நாட்களுக்குப் பிறகு வேற்றொளிமாற்றிய சேர்மம் (dl) மற்றும் உடனிசைவு மாற்றிய சேர்மம் (meso) ஆகியவை 56:44 என்ற இயைபில் 72% அளவிற்கு விளைபொருட்கள் கிடைக்கிறது.

மேற்கோள்கள்
-----------

1. ↑  R. Fittig (1859). "Ueber einige Producte der trockenen Destillation essigsaurer Salze". *Justus Liebigs Ann. Chem.* **110**: 23–45. doi:10.1002/jlac.18591100103.
2. ↑  W. E. Bachmann (1943). "Benzopinacol". *Organic Syntheses*. . ; *Collective Volume*, **2**, p. 71
3. ↑  Xiaoliang Xu; Toshikazu Hirao (2005). "Vanadium-Catalyzed Pinacol Coupling Reaction in Water". *J. Org. Chem.* **70** (21): 8594–96. doi:10.1021/jo051213f.
**காட்டு பையன் சார் இந்த காளி** (*Kattu Paya Sir Intha Kaali*) 2018இல் வெளிவந்த தமிழ் அதிரடித் திரைப்படம் ஆகும். முதலில் இப்படத்திற்கு *கெட்ட பையன் சார் இந்த காளி* என்று பெயரிடப்பட்டது. இப்படத்தை எழுதி இயக்கியவர் யுரேகா. இதில் அறிமுக நாயகனாக ஜெய்வந்த் மற்றும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். மற்றும் ஆடுகளம் நரேன், மூணார் ரமேஷ் ஆகியோர் துணைப் பாத்திரங்களில் நடித்திருந்தனர். இப்படம் 2018 ஆகஸ்ட் அன்று வெளிவந்தது. பொதுவாக ரசிகர்களின் வரவேற்பை பெறவில்லை.

கதைச்சுருக்கம்
--------------

வட இந்திய மக்கள் தமிழ்நாட்டிற்கு வேலை நிமித்தமாக புலம் பெயர்ந்து வருவதும், எவ்வாறு குறைந்த ஊதியத்திற்கு இங்கு வேலைக்கு அமர்த்தப் படுகிறார்கள் என்பதும், அவர்கள் அன்றாட வாழ்க்கைக்காக இங்குள்ள தமிழக மக்களிடம் கடன் பெறுவதும், அக்கடன்ச்சுமை எவ்வாறு அவர்களை கடல் சுறா போல விழுங்குகிறது என்பதைப் பற்றியும் படத்தின் கதை கூறுகிறது.

நடிப்பு
-------

ஜெய்வந்த்  

இரா அகர்வால் - மதுரையாக  

ஆடுகளம் நரேன்  

மூணார் ரமேஷ்  

அபிஷேக்  

மாரிமுத்து

தயாரிப்பு
---------

இந்தப்படத்தின் தயரிப்பாளர் யுரேகாவே இதனை இயக்கியுள்ளார். ஏப்ரல் 2017இல் தொடங்கப்பட்ட இந்தப் படம் முதலில் "கெட்ட பையன் சார் இந்த காளி" என்று பெயரிடப்பட்டது. நடிகர் ரஜினிகாந்த் நடித்து 1978இல் வெளிவந்த *முள்ளும் மலரும்* என்ற தமிழ்த்திரைப்படத்தில் அவர் பேசிய பிரபல வசனமாகும். ஆனால் பின்னர், 2017ன் தொடக்கத்தில் இன்னொரு படத் தயாரிப்பு நிறுவனம் நடிகர் ரஜினிகாந்த் அவர்கள் பேசிய இதே வசனத்தைக் கொண்டு "கெட்ட பையன் சார் இவன்" என்ற பெயரில் தன் படத்திற்கு பெயரிட்டது. இந்த பெயர் குழப்பத்தின் காரணமாகவே இப்படத்திற்கு "காட்டு பையன் சார் இந்த காளி" எனப் பெயர் மாற்றப்பட்டது..

*மதுரை சம்பவம்*" (2009) என்ற திரைப்படத்திற்கு பின்னர் திரைப்பட இயக்குனர் யுரேகா இயக்கிய நான்காவது முயற்சியாகும் , '*"தொப்பி*" (2015) மற்றும் "*சிவப்பு எனக்கு பிடிக்கும்*" (2017). ஆகியவை இவரின் முந்தையப் படங்களாகும். இதில் அறிமுக நாயகனாக ஜெய்வந்த் மற்ரும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். "*தாயம்*" படத்திற்குப் பின்னர் நாயகிக்கு இது இரண்டாவது படமாகும்*..*

மேற்கோள்கள்
-----------

1. ↑  "Kattu Paya Sir Intha Kaali Movie: Showtimes, Review, Trailer, Posters, News & Videos | eTimes". *m.timesofindia.com* (ஆங்கிலம்). 31 July 2018 அன்று பார்க்கப்பட்டது.
2. ↑  BookMyShow. "Kattu Paya Sir Intha Kaali Movie (2018) | Reviews, Cast & Release Date in Utraula - BookMyShow". *BookMyShow* (ஆங்கிலம்). 31 July 2018 அன்று பார்க்கப்பட்டது.
3. ↑  *Kattu Paya Sir Intha Kaali Movie Review {1.5/5}: Critic Review of Kattu Paya Sir Intha Kaali by Times of India*, 3 August 2018 அன்று பார்க்கப்பட்டது
4. ↑  "‘Kaattu Paiya Sir Indha Kaali’ focuses on loan sharks" (in en). *Gulf News*. .
5. 1 2  "படமாகும் அடுத்த ரஜினி வசனம் "கெட்ட பையன் சார் இவன்" டைரக்டர் யார் தெரியுமா?" (in ta). *tamil.filmibeat.com*. 2017-02-25. .
6. ↑  "‘காட்டுப் பய சார் இந்த காளி’ படத்தில் அறிமுகமான ராஜஸ்தான் நடிகை! - Samayam Tamil" (in ta). *samayam Tamil*. 2018-02-22. .
7. ↑  "Beauty queen set to wow celluloid" (in en). *Deccan Chronicle*. 2017-04-04. .
**பிந்தைய செவ்வியல் வரலாறு** (**பின்னைத் தொல்பழம் வரலாறு, பிந்தைய பண்டைய வரலாறு**, அல்லது **முன்-நவீன வரலாறு**) என்பது பண்டைய வரலாற்றுக்குப் பிந்தைய ஆனால் நவீன வரலாற்றுக்கு முந்தைய காலமாகும். கண்டத்தைப் பொறுத்து, இது பொதுவாக 200-600 ஆண்டுகளுக்கு இடையிலோ 1200-1500 ஆண்டுகளுக்கு இடையிலோ அமையும். இந்த காலத்தின் முதன்மையான செவ்வியல் நாகரீகங்களாக  சீன ஆன் அரசமரபு (220 இல் முடிவடைந்தது), மேற்கத்திய உரோமப் பேரரசு (476), குப்தப் பேரரசு (550 களில்), சாசானியப் பேரரசு (651 இல்) ஆகியவை அமைகின்றன. இக்காலம் நவீன காலத்துக்கு முந்தையதாகும். இது உலக வரலாற்றின் மூன்று காலப் பிரிவுகளில் (பண்டைய, பிந்தைய செவ்வியல், நவீன) நடுவண் காலத்தை உருவாக்குகிறது. மத்திய ஆசியாவிலிருந்து படையெடுப்புகள், பெரிய உலக மதங்களின் வளர்ச்சி (கிறித்துவம், இஸ்லாமியம், புத்தமதம்), மற்றும் நாகரிகங்களுக்கு இடையில் வணிக, இராணுவ தொடர்பின் இணைப்புகள் ஆகியவை இந்தக் கால கட்டத்தின் பான்மையாக கருதப்படுகிறது.

வரலாற்றின் இந்தக் கால கட்டத்தின் பெயர் ஐரோப்பாவின் பழஞ்செவ்வியல் காலத்தில் (அல்லது கிரேக்க- உரோமக் காலத்தில்) இருந்து வந்தது. ஐரோப்பிய வரலாற்றில், "பிந்தைய செவ்வியல் காலம்" என்பது இடைக்காலத்தில், 5 ஆம் நூற்றாண்டு முதல் 15 ஆம் நூற்றாண்டு வரையிலான காலம் ஆகும். ஐரோப்பாவில், மேற்கத்திய உரோமப் பேரரசின் வீழ்ச்சியால் மக்கள்தொகை குறைவு, எதிர்-நகரமயமாக்கல், எழுத்தறிவின்மை, "இருண்ட காலங்களில்" (கிழக்கு நடுத்தரைக்கடல் ஐரோப்பா தவிர) ஏற்பட்டது. ஆனால், கிழக்கு ரோம சாம்ராஜ்யம் 1204 வரை செழித்தோங்கியது) வரையறுக்கப்பட்ட கற்றலைக் கண்டது. ஆனால் படிப்படியாக நிலக்கீழாண்மை, வல்லமைவாய்ந்த கத்தோலிக்க தேவாலய நிறுவனங்களின் கீழ் புத்துயிர் பெற்றது. கலையும் கட்டிடக்கலையும் கிறித்தவக் கருப்பொருள்களால் வகைப்படுத்தப்பட்டன, ஆனால், கிறித்துவத்திற்கான புனித நாட்டை மீண்டும் கைப்பற்றுவதற்கான சிலுவைப்போர்களின் பல முயற்சிகள் வெற்றிபெறவில்லை.

மேற்கோள்கள்
-----------

1. ↑  Roger Allen, D. S. Richards. *Arabic Literature in the Post-Classical Period*. Cambridge University Press, Apr 13, 2006. Page 8.
2. ↑  Peter Stearns. World History in Documents: A Comparative Reader. Reviews NYU Press, Apr 1, 2008. Page 79.
3. ↑  Classical Pasts: The Classical Traditions Of Greece And Rome edited by James I. Porte. Page 17.
4. ↑  "காப்பகப்படுத்தப்பட்ட நகல்" (PDF). 2016-10-09 அன்று மூலம் (PDF) பரணிடப்பட்டது. 2017-11-13 அன்று பார்க்கப்பட்டது.
5. ↑  The Post‐Classical Era பரணிடப்பட்டது 2014-10-31 at the வந்தவழி இயந்திரம்| Joel Hermansen
6. ↑  Though, the everyday context in use is reverse (such as historians reference to Medieval China).
7. ↑  The term "Middle Ages" reflects the events leading to the renaissance period was in the "middle" – between the ancient Greco-Roman and the Modern eras.

</nowiki>
**இணைய இணைப்பைப் பகிர்தலானது** விண்டோஸ் மற்றும் லினக்ஸ் இயங்குதளங்களில் பொதுவாகப் பயன்படுத்தப்படுவதாகும். இது மைக்ரோசாப்ட் இயங்குதளங்களில் விண்டோஸ் 98 இரண்டாவது பதிப்பிலிருந்து அறிமுகப்படுத்தப்பட்டுள்ளது. இணைய இணைப்பைப் பகிரும் வழங்கியாக (சேவர்) வின்டோஸ் சேவர் 2003 வெப் எடிசன், டேட்டா செண்டர் எடிசன், இட்டானியம் எடிசன் போன்றவறை இயங்காது. இதுபோன்றே வின்டோஸ் எக்ஸ்பி 64பிட்  பதிப்பும் சொதனையில் இருக்கும் வி்ன்டோஸ் எக்ஸ்பி சேவைப் பொதி 3  வழங்கியாகச் செயல்படுவதில் சில பிரச்சினைகள் அவதானிக்கப்பட்டுள்ள பொழுதிலும் தொடர்ந்தும் இணைய இணைப்பைப் பகிர்தல் செயற்படும். இதை விண்டோஸ் இது உள்ளூர் வலையமைப்பூடாக கணினிகளுக்கிடையில் இணைய இணைப்பானது பகிரப்படுவதாகும். இவ்வாறு இணைய இணைப்பை பகிரும் கணினியானது ஏனைய கணினிகளுக்கு IP முகவரிகளை வழங்குவதோடு, வலையமைப்பில் உள்ள ஏனைய கணினிகள் இணையத்தை அணுகும் போது உள்ளூர் IP முகவரிகளை இணைய இணைப்பை பகிரும் கணினியில் IP முகவரிகளாக மாற்றி இணைய இணைப்பில் உதவுகின்றன. இது நிறுவுதற்கு எளிதாக இருப்பினும் இணையத்தைப் பயன்படுத்துவதைக் கண்காணிப்பதோ மட்டுப்படுத்துவதோ IP முகவரிகள் வழங்குவதை விரும்பியவாறு மாற்றுவதோ இயலாது.

குறிப்பு:இரண்டு கணினிகள் மாத்திரமே இருந்தால் இரண்டு கணினியையும் குறஸோவர் (Cross-over) கேபிள் மூலம் இணைத்துவிடலாம் இதற்கு சுவிச் அவசியம் இல்லை.

ஆதாரங்கள்
---------

1. ↑  வலையமைப்புப் பாலம் பரணிடப்பட்டது 2008-04-14 at the வந்தவழி இயந்திரம் மைக்ரோசாப்ட் ரெக்நெட் அணுகப்பட்டது 9 டிசம்பர் 2007
2. ↑  இணைய இணைப்பைப் பகிர்தல் அணுகப்பட்டது 9 டிசம்பர் 2007
3. ↑  இணைய இணைப்பகிரும் வழங்கியாக விண்டோஸ் எக்ஸ்பி சேவைப் பொதி 3 இயங்கவில்லையா? பரணிடப்பட்டது 2008-01-01 at the வந்தவழி இயந்திரம் அணுகப்பட்டது டிசம்பர் 27, 2007
**சேர்மன் அருணாச்சல சுவாமிகள் கோயில்** தூத்துக்குடி மாவட்டம், ஏரல் வட்டம், ஏரல் பேரூராட்சியில் அமைந்த ஒரு வழிபாட்டு மற்றும் சமாதிக் கோயில் ஆகும். இங்கு சேர்மன் அருணாசல சுவாமி என்பவரின் சமாதி, சிவலிங்கத்துடன் அமைந்துள்ளது.

வரலாறு
------

சேர்மன் அருணாசலம் திருச்செந்தூர் அருகேயுள்ள மேலப்புதுக்குடியில் ராமசாமி நாடாருக்கும் சிவனனைந்த அம்மையாருக்கு 1880, அக்டோபர் 2ல் பிறந்தார். சிறுவயதிலேயே யோகக்கலை பயின்றார். 1906, செப்டம்பர் 5 முதல் 1908, ஜூலை 27 வரை ஏரல் பேரூராட்சித் தலைவராக (சேர்மன்) இருந்தார். இதனால் "சேர்மன் அருணாசலம்' என்று அழைக்கப்பட்டார்.

சேர்மன் அருணாச்சலம் திருமணம் செய்து கொள்ளவில்லை. ஒரு நாள் இவர் தனது சகோதரர் கருத்தப் பாண்டியனிடம் தன் மரணத்தைச் சொன்னார். அதன்படி, 1908, ஜூலை 28 அன்று ஆடி அமாவாசை நாளில் பகல் 12 மணிக்கு சமாதியானர். ஏரலுக்குத் தென்மேற்கில் தாமிரபரணி ஆற்றின் வடகரை ஓரமாக இருந்த ஆலமரத்தின் அருகில் தன்னை சமாதியில் வைத்து மலர்களும் மண்ணும் போட்டு மூடும்படி தம்பியிடம் சொன்னார். அவர் கூறியபடியே அவரது தம்பியும் செய்தார். அவரது சமாதியிடம் இன்று கோயிலாக உள்ளது.

வழிபாடு
-------

ஏரல் சேர்மன் அருணாசல சுவாமிகள் தன்னை நாடி வரும் பக்தர்களின் குறைகளை தீர்த்து அருளாசி வழங்கி வருகிறார் என்கிற நம்பிக்கையில் இக்கோயிலுக்கு அதிகமான பக்தர்கள் வந்து செல்கின்றனர். குறிப்பாக மன நோயால் பாதிக்கப்பட்டவர்கள் இங்கு வந்து தங்கி குணமடைந்து செல்கிறார்கள். இந்தக் கோயிலில் பிரசாதமாக கோயில் திருமண்ணும், தண்ணீரும் தருகிறார்கள்.

சிறப்பு நாட்கள்
---------------

1. ஆடி அமாவாசை
2. தை அமாவாசை
3. மகாளய அமாவாசை
4. சிவராத்திரி

மேற்கோள்கள்
-----------

1. 1 2  அருள்மிகு சேர்மன் அருணாசல சுவாமி திருக்கோயில், தினமலர்
2. ↑  ஏரல் சேர்மன் அருணாசல சுவாமி கோவிலில் தை அமாவாசை திருவிழா

வெளி இணைப்புகள்
---------------

* சேர்மன் அருணாசல சுவாமிகள் ஆடி அமாவாசைப் பெருவிழா! பரணிடப்பட்டது 2011-10-12 at the வந்தவழி இயந்திரம் (திரிசக்தி)